Vrystaters glo met goue munte ingeloop | Netwerk24
Deur Mike van Rooyen 25 Januarie 2020 15:20
Illustrasiefoto: Chris Ratc
Nadat hulle boonop nie Vrydag vir hul verhoor in die Bloemfonteinse streekhof opgedaag het nie, is Jacob Jacobus Jansen van Kaapstad en Wilhelmus Franciscus Gerhardus Germishuys van Vryheid nog dieper in die moeilikheid.
Streeklanddros Collin Nekosie het lasbriewe vir hul inhegtenisneming uitgereik wat dadelik van krag is.
Sodra hulle in hegtenis geneem is, sal hulle weer in die streekhof verskyn om ’n datum vir hul verhoor te bepaal.
Luidens ’n voorlopige klagstaat was Germishuys blykbaar die middelman wat die mense oortuig het om in munte by Moss Goud en SDG Gold te belê.
Jansen sou glo die munte aan hulle verskaf.
Luidens die klagstaat is Hercules Ferreira van Beaufort-Wes (vroeër van Bloemfontein) in 2011 en 2012 só uit meer as R750 000 bedrieg.
Die staat sê dié geld is nooit gebruik om munte te koop nie en hy het nie die munte gekry nie.
Die staat beweer Ernest Slabber van Ladismith (ook vroeër van Bloemfontein) is op dieselfde wyse in 2013 in drie transaksies uit R128 000 bedrieg.
Luidens die klagstaat is Abdallah Schouman van Wepener ook só met R325 000 ingeloop.
Adv. Johan Swanepoel kla aan.
‘Wonder Woman’ toe glo ’n swendelaar
Vermeende swendelaar-egpaar nou albei agter tralies